Der Struwwelpeter
Der Struwwelpeter zo ul levr alamanek evit bugale, embannet e 1845, skrivet gant ur bredvezeg alaman, Heinrich Hoffmann (1809-1894), eus Frankfurt.

Danvez
Al levr zo anezhañ dek kontadenn e stumm fablennoù gant klotennoù (n'haller ket komz eus barzhoniezh) evit bugale, ha skeudennoù e liv war bep pajenn. Ur gentel zo e pep kontadenn, da ziskouez e c'hoarvez droug atav d'ar vugale fall ha disent war un ton sarmon damfentus.
Dont a ra titl al levr eus ar gontadennig kentañ, Struwwel-Peter, a c'hallfe bezañ Pêr Diskramailh ma vefe lakaet e brezhoneg.

An istorioù

"Struwwelpeter" zo ur paotr re hir e vlev hag e ivinoù.
"Die Geschichte vom bösen Friederich" (Istor Friederich), a gont istor ur paotr drouk hag a sko gant al loened. Dantet eo gant ur c'hi hag a zebr e silzigenn, ha ret dezhañ chom en e wele. 
"Die gar traurige Geschichte mit dem Feuerzeug" (Istor spontus an alumetez), ur plac'h a c'hoari gant alumetez ha mervel a ra en tan . 
"Die Geschichte von den schwarzen Buben" (Istor ar Baotred du), "Nikolas" a dap tri faotr o wallgas ur bugel du. Da zeskiñ drezho e soub anezho en ur podad liv du.
"Die Geschichte von dem wilden Jäger" (Istor ar chaseour gouez). Ur c'had a laer fuzuilh ar chaseour, hag a glask tennañ warnañ. Ar chaseour a gouezh en ur puñs. 
"Die Geschichte vom Daumenlutscher" (Istor ar paotr a chute e viz). Ur vamm a lavar d'he mab paouez a chutal e viz. Koulskoude, kenkent ha kuit ar vamm e kêr ec'h adkrog ar bugel da chutal e veud. Pa zegouezh ur c'hemener gant e sizailh e troc'h e veudoù.

"Die Geschichte vom Suppen-Kaspar" (Istor Kaspar hag e soubenn). Augustus, paotr yac'h ha kreñv a lavar ne zebro ket e soubenn ken. Ken e varv. 
"Die Geschichte von Hans Guck-in-die-Luft" (istor Yann savet e fri) zo diwar-benn ur paotr ha ne sell ket pelec'h e kerzh. 
"Die Geschichte vom fliegenden Robert" (Istor Robert), Robert zo er-maez dindan ar barramzer. Kaset eo gant azn avel, krog en e zisglavier.

Troidigezhioù
Troet eo bet e meur a yezh. 
 E galleg eo bet lakaet gant François Cavanna, embannet gant L'école des loisirs. 
 Ur pennad eus al levr e brezhoneg : https://www.blogger.com/blogger.g?blogID=1662898353661618344#editor/target=post;postID=5420155873753925274;onPublishedMenu=publishedposts;onClosedMenu=publishedposts;postNum=0;src=postname

Mirdi
Ur mirdi zo bet savet d'ar Struwwelpeter e Frankfurt.

C'hoariva
C'hoariet ez eus bet meur a arvest tennet eus al levrig, ha filmoù zo bet ivez.

Skeudennoù

Notennoù

Liammoù diavaez
Struwwelpeter (Wikisource alamanek)
The Project Gutenberg EBook of Struwwelpeter (Troidigezh e saozneg)

Levrioù alamanek
Lennegezh evit ar re yaouank
Lennegezh alamanek an XIXvet kantved
Levrioù 1845